**ANEXA NR.1 LA HOTĂRÂREA CONSILIULUI LOCAL AL MUNICIPIULUI CRAIOVA NR.141/2024**

 **PREŞEDINTE DE ŞEDINŢĂ,**

 **Lucian Costin DINDIRICĂ**

(Număr Operaţiune: 50083)

PRE-ACORD DE FINANŢARE

**Re: ROMÂNIA / GrCF2 W2: Reabilitare Urbană în Municipiul Craiova – Acordul de Majorare a Împrumutului**

Acest Pre-Acord de finanţare (“**Pre-Acord**”) s-a întocmit în data de \_\_\_\_\_\_\_\_\_\_Februarie2024, de către şi între:

1. **Municipiul Craiova** (“**Municipiul**”),cu sediul în Strada Tîrgului, nr.26, cod 200632 Craiova, România.

şi

(2) **Banca Europeană pentru Reconstrucţie şi Dezvoltare** (“**Banca**” sau “**BERD”)**, cu sediul în 5 Bank Street, Londra, E14 4BG, Marea Britanie.

(denumite împreună în cele ce urmează “**Părţi**” şi **“Partea”** poate însemna oricare dintre acestea).

**AVÂND ÎN VEDERE CĂ:**

1. Printr-un acord de împrumut încheiat între BERD şi Municipiu pe 4 decembrie 2018 („**Data Semnarii Initiale**”), cu modificarile ulterioare modificările ulterioare din 22 octombrie 2020 și cu modificările ulterioare (fiind "**Acordul de împrumut existent**"), Banca a convenit să acorde orașului un împrumut de până la 24,2 milioane EUR pentru a finanța: (i) reabilitarea unui ansamblu de clădiri publice și (ii) înlocuirea parțială a autobuzelor de transport public din oraș (**Proiectul existent**).
2. Municipiul Craiova doreşte să obţină acum o extindere de 14 milioane de euro a împrumutului existent pentru a acoperi creşterile de costuri pentru componenta de reabilitare de clădiri,din cauza creșterii prețurilor la materiale, echipamente și lucrări de livrare, precum și din cauza modificărilor legislației în domeniul construcțiilor ceea ce va permite Municipiului Craiova să finalizeze Proiectul Existent (“**Majorarea Proiectului**”).Extinderea proiectului va fi făcută printr-o Amendare şi Reafirmare a Acordului de Împrumut Existent (“**Acord de Amendament şi Reafirmare**” sau “**Acord de Majorare a Împrumutului**”).
3. Banca are în vedere participarea laMajorarea Proiectului prin furnizarea unei finanțări pe termen lung acordate Municipiului, în valoare de până la 14 milioane de euro.
4. Părţile îşi doresc să stabilească în acest Pre-Acord bazele colaborării în vederea pregătirii finanţării propuse pentru Extinderea Proiectului.

**PRIN URMARE, PĂRŢILE AU CONVENIT DUPĂ CUM URMEAZĂ**:

1. Banca îşi confirmă interesul în vederea participării la MajorareaProiectului (sub rezerva Secţiunii 7 de mai jos) prin acordarea unei finantari suplimentare pe termen lung sub forma unui împrumut senior Municipiului în valoare totală de până la 14 milioane de lei(“**MajorareaÎmprumutului**” sau “**Împrumutul Majorat**”).
2. Extinderea Împrumutului va fi acordată pentru un sub-proiect în cadrul programului *Orașe Verzi 2 – Cadrul II*  (“**GrCF2 W2**” sau „**Cadrul**”) dezvoltat de Bancă pentru a sprijini orașele să identifice, să prioritizeze și să investească în măsuri pentru Orașe Verzi cu scopul de a îmbunătăți performanța mediului urban. Programul cadrul GrCF2 W2 a fost aprobat de Consiliul de Administrație al Băncii în luna octombrie 2018.
3. Termenii şi condiţiile finanţării suplimentare ce va fi furnizată de către Bancă vor fi negociate după evaluarea MajorariiProiectului. Totuşi, se anticipează următorii termeni orientativi:
4. **Moneda:**euro;
5. **Suma:**o majorare de până la 14 milioane EUR, ceea ce duce la o sumă totală cumulată a împrumutului (inclusiv împrumutul existent) de până la 38,2 milioane EUR;
6. **Maturitatea:** până la 15 ani;
7. **Perioada de angajament:**până la 3 ani de la data semnării Acordului de Majorare a Împrumutului care urmează să fie încheiat între Oraş şi Bancă (‘’Acordul de Modificare al Împrumutului’’) ;
8. **Perioada de rambursare:**24 rate semestriale egale ;
9. **Marjă/ Rata dobânzii:** marjă de 1,25% peste EURIBOR la 6 luni (plafonat la 0). Nivelul final al marjei va fi negociat și va depinde de nivelul garanțiilor, de indicatorii financiari și de condițiile pieței.
10. **Comision de acordare:**0,5% din suma Împrumutului Majorat;
11. **Comision de angajament:**(i) 0,00% pe an din suma neutilizată din Împrumutului Majoratpentru o perioadă de 90 zile de la data încheierii Acordului deMajorare a Împrumutului; (ii) 0,15% pe an din suma neutilizată din Împrumutului Majorat pentru următoarele 12 luni; şi (3) 0,5% pe an din suma neutilizată din Împrumutului Majorat apoi.
12. **Comision de rambursare anticipată**: aliniat cu cel din Acordul de Împrumut Majorat: egal cu 3% din suma plătită în avans, dacă plata în avans se efectuează în primii 4 ani de la data semnării Împrumutului Majorat; un comision egal cu 2% din suma platită în avans, dacă plata în avans se efectueză între al 4-lea şi al 5-lea an de la semnarea Împrumutului Majorat; şi un comision egal cu 1% din suma platită în avans, dacă plata în avans se face după cel de-al 5-lea an de la semnarea Împrumutului Majorat;
13. **Acordurile de finanțare vor include**:
* Acordul de Majorare a Împrumutului;
* Amendamentul Acordului Existent de Garanţie;
* Amendamentul Acordului Existent privind Contul de Rezervă al Serviciului Datoriei;
* Orice alte acorduri încheiate între Municipiu și Bancă și notificări, certificate și cereri emise de Municipiu către Bancă;
1. **Achiziţiile:** Achiziţiile se vor realiza ȋn conformitate cu Politicile şi Regulile de Achiziţie ale Băncii;
2. **Îndatorare permisă:** Municipiul nu va atrage, asuma sau permite existența oricărei datorii financiare cu excepția celei angajate prin documentația Împrumutului Majorat, fără acordul prealabil în scris al Băncii;
3. **Indicatorii financiari cheie ai Municipiului** vor include Rata de Acoperire a Serviciului Datoriei,Datoria Totală/Surplusul Curent, Serviciul Datoriei/Veniturile Eligibile, aliniaţi cu cei din Acordul de Împrumut Existent;
4. **Municipiul este de acord să respecte politicile și cerințele BERD** aplicabile tuturor beneficiarilor de finanțare BERD, inclusiv conformitatea din punct de vedere social și al mediului.
5. Banca confirmă dorinţa de a colabora cu Municipiul pentru a pregăti finanţarea solicitată, inclusiv prin mobilizarea angajaţilor şi consultanţilor externi, atât timp cât MajorareaProiectulului va fi sprijinită de către conducerea Băncii.
6. Banca va încerca să mobilizeze fonduri nerambursabile de cooperare tehnică administrate de Bancă, sub rezerva aprobării conducerii Băncii, în scopul revizuirii costurilor proiectului, inclusiv:

(a) Pre-semnare: până la 20.000 EUR pentru revizuirea costurilor pentru a justifica extinderea valorii contractului după licitație.

1. Banca își confirmă disponibilitatea de a coopera cu municipalitatea pentru a avansa pregătirea finanțării avute în vedere, inclusiv prin mobilizarea personalului și a consultanților externi, atât timp cât proiectul va fi susținut de conducerea Băncii.
2. Municipiul va avea obligaţia de a rambursa Băncii anumite cheltuieli de până la 12.000 de euro plătite de Bancă pentru contractarea unui consilier juridic extern angajat de Bancă în vederea pregătirii finanţării acordate de Bancă şi a pregătirii, negocierii şi revizuirii documentaţiei de finanţare şi a altor documente conexe(„**Cheltuielile**”). Cheltuielile trebuie să fie rambursate în maxim 30 de zile după ce Banca furnizează Municipiului documentele care dovedesc realizarea acestor cheltuieli.
3. Contribuția Municipiului la pregătirea MajorariiProiectului va include:
4. Municipiul va achita propriile cheltuieli interne aferente pregătirii Majorarii Proiectului;
5. Municipiul va oferi gratuit susţinere oricărui dintre consultanții selectați de Bancă pentru a lucra laMajorarii Proiectuluişi va pune la dispoziţia lor documentele, materialele şi informaţiile relevante pentru ȋndeplinirea sarcinilor.
6. Preambulul şi Secţiunile 1, 2şi 3 ale acestui Pre-Acord reflectă doar aşteptările şi accepţiunile prezente ale Părţilor în legătură cuMajorareaProiectului şi nu impun sau constituie o obligaţie legală ca Părţile să acorde sau să accepte finanţarea, după caz. Orice finanţare va fi convenită între Părţi, separat şi în mod specific. Concret, finanţarea va fi condiţionată de concluziile evaluării MajorariiProiectului şi va face subiectul negocierii unui plan general de finanţare şi a unor aranjamente ale Majorarii Proiectuui satisfăcătoare pentru Bancă, al aprobării de către conducerea Băncii şi de către Consiliul Director, al negocierii şi efectuării documentaţiei de finanţare corespunzătoare şi al îndeplinirii condiţiilor precedente aplicabile. Dacă nu se prevede altfel în această Secţiune 7, prezentul Pre-Acord prevede obligaţii din punct de vedere legal ale Părţilor care vor intra în vigoare imediat după semnarea prezentului Pre-Acord.
7. Orice modificare sau renunţare din partea Băncii cu privire la orice termeni sau obligaţii, şi orice consimţământ acordat de Bancă cu privire la acest Pre-Acord (inclusiv prevederile prezentei Secţiuni 8), se va face în scris şi va fi semnată de către Bancă, iar în cazul unei modificări, şi de către Municipiu.
8. Orice notificare, aplicaţie sau altă comunicare ce urmează a fi transmisă conform prezentului Pre-Acord oricărei Părţi va fi făcută în scris. Cu excepţia unor prevederi contrare în prezentul Pre-Acord, orice notificare, aplicaţie sau altă comunicare se va considera efectuată valabil atunci când este transmisă părţii căreia îi este adresată, atunci când este primită direct, prin poşta aeriană sau prin fax sau prin e-mail, la adresa părţii menţionate sub semnătura acesteia din prezentul Pre-Acord sau la orice adresă specificată de partea respectivă.
9. Acest Pre-Acord se va supune legilor Angliei. Acordul de Majorare a Împrumutului care urmează să fie încheiat între Bancă şi Municipiu se va supune legilor Angliei.
10. De la data semnării acestui Pre-Acord de finanţare şi până la data semnării Acordului de Majorare aÎmprumutului, Municipiul nu se va angaja în nicio negociere cu nicio bancă sau instituţie financiară în scopul atragerii de finanţari de pe piaţa financiară internaţională, fără acordul scris prealabil al Băncii.
11. Nicio prevedere din Pre-Acord nu va fi interpretată ca o renunţare, repudiere sau orice altă formă de modificare a imunităţilor, privilegiilor sau scutirilor acordate Băncii conform Acordului de Înfiinţare a Băncii Europene pentru Reconstrucţie şi Dezvoltare, convenţiilor internaţionale sau oricaror legi aplicabile.
12. Municipiul declară şi garantează că prezentul Pre-Acord este un act comercial şi nu un act public sau guvernamental, iar Municipiul nu are dreptul să solicite imunitate în cazul unor proceduri legale legate de acesta sau orice alte bunuri care le aparţin, sub motivul suveranităţii sau altor motive în baza oricărei legi sau jurisdicţie, atunci când o acţiune poate fi adusă în spijinul respectării oricărei obligaţii care rezultă sau are legatură cu acest Pre-Acord.
13. Uneori Banca este destinatarul anumitor comunicări, inclusiv plângeri din partea societăţii civile referitoare la aspecte de siguranţă, aspecte sociale, de mediu sau alte aspecte ale proiectului atât inainte de aprobarea Consiliului Director cât şi ȋn timpul implementării proiectului. Banca va face cunoscute aceste comunicări şi răspunsul său Municipiului şi altor cofinanţatori potenţiali sau existenţi, atâta timp cât informaţiile nu sunt acoperite de un contract de confidenţialitate, pentru a asigura coerenţa ȋn abordare şi mesajele destinate publicului. Banca ȋncurajează Municipiul cât şi pe ceilalţi cofinanţatori să facă cunoscute Băncii comunicările externe, inclusiv plângerile şi răspunsul la acestea.
14. Acest Pre-Acord este redactat în 6 (şase) exemplare, 3 (trei) în limba engleză şi 3 (trei) în limba română, fiecare urmând să fie considerat original, dar toate vor constitui unul şi acelaşi Pre-Acord. Varianta în limba engleză va prevala şi guverna relaţiile dintre părţi.
15. Prezentul Acord de Prefinanțare anulează și înlocuiește toate acordurile și înțelegerile anterioare, scrise și orale, dintre oraș și Bancă cu privire la aspectele la care se referă, inclusiv Acordul de prefinanțare semnat la data de 21 august 2020.

**ÎN SUSŢINEREA CELOR PREVĂZUTE ÎN ACEST PRE-ACORD**, părţile, acţionând prin intermediul reprezentanţilor lor autorizaţi, au dispus semnarea prezentului Pre-Acord, în numele lor, la data menţionată pe prima pagină.

Pentru **Municipiul Craiova**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nume:Lia Olguţa Vasilescu**

**Funcţie:Primar**

Pentru **BANCA EUROPENE PENTRU RECONSTRUCŢIE ŞI DEZVOLTARE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nume: Sue Barrett**

**Funcţie: Director, Infrastructură Sustenabilă – Infra EMEA**